paragraph_text: Središnja obavještajna agencija (eng.: Central Intelligence Agency, CIA) je obavještajna služba Sjedinjenih Američkih Država, u čijoj se nadležnosti primarno nalazi prikupljanje i analiza podataka o stranim vladama, korporacijama i pojedincima, odnosno davanje takvih podataka raznim drugim odjelima vlade. Ostala područja djelovanja uključuju protuterorističku djelatnost, propagandu, odnosi s javnošću, prikriveno u kojima služi kao skrivena ruka vlade SAD-a u tzv. tajnim operacijama, od kojih su neke često na rubu zakona, pod okriljem predsjednika. Potonja je uloga veliki izvor kontroverzi vezanih uz CIA-u.